Р е п у б л и к а С р б и ј а

Општина Мерошина

Општинско веће општине Мерошина

Комисија за израду годишњег програма заштите,

уређења и коришћења пољопривредног земљишта

Број:

Дана, 21.06.2022. године

**ЈАВНИ ПОЗИВ**

**ЗА ОСТВАРИВАЊЕ ПРАВА КОРИШЋЕЊА БЕЗ ПЛАЋАЊА НАКНАДЕ**

**ПОЉОПРИВРЕДНОГ ЗЕМЉИШТА У ДРЖАВНОЈ СВОЈИНИ НА ТЕРИТОРИЈИ**

**ОПШТИНЕ МЕРОШИНА ЗА 2023. ГОДИНУ**

 У складу са Законом о пољопривредном земљишту („ Службени гласник РС“ , број 62/06,65/08-др закон, 41/09, 112/2015, 80/17 и 95/18-др закон) и Правилником о условима и поступку давања у закуп и на коришћење пољопривредног земљишта у државној својини („Службени гласник РС“ , број 16/2017, 111/2017, 18/2019, 45/2019, 3/2020, 25/2020, 133/20 и 63/21), Комисија за израду Годишњег програма заштите, уређења и коришћења пољопривредног земљишта (у даљем тексту: Комисија) општине Мерошина, расписује **јавни позив** којим обавештава:

* образовне установе – школе, стручне пољопривредне службе и социјалне установе да им се може дати на коришћење површина пољопривредног земљишта у државној својини која је примерена делатности којом се баве, а највише до 100 хектара;
* високообразовне установе – факултете и научне институте чији је оснивач држава и установе за извршење кривичних санкција да им се може дати на коришћење површина пољопривредног земљишта у државној својини која је примерена делатности којом се баве, највише до 1.000 хектара;
* правна лица у државној својини регистрована за послове у области шумарства;

да доставе потребну документацију ради остваривања коришћења без плаћања накнаде пољопривредног земљишта у државној својини на територији општине Мерошина за 2023. годину до **31.октобра 2022.године.**

**Потребна документација:**

1. Захтев за остваривање бесплатног коришћења без плаћања накнаде потписан од стране одговорног лица
2. Акт о оснивању установе, односно извод из привредног регистра за правно лице (не старији од шест месеци) којим се доказује да је оснивач Република Србија, аутономна покрајина или јединица локалне самоуправе;
3. Изјашњење надлежног министарства за послове науке, просвете, социјалне заштите, пољопривреде, односно правде из ког се може утврдити правни статус подносиоца захтева ради утврђивања испуњености услова за остваривање права на коришћење земљишта без накнаде.

Подносиоци захтева достављају потребну документацију из овог јавног позива, у неовереним копијама које морају бити читљиве, при чему Комисија општине Мерошина, задржава право да у случају потребе затражи достављање оригинала или оверене копије достављене документације.

Образац захтева може се преузети сваког радног дана од 07 до 15 часова, у просторијама Општинске управе општине Мерошина, улица цара Лазара број 17, канцеларија број 13 или на интернет страници општине Мерошина [www.merosina.org.rs](http://www.merosina.org.rs) .

Рок за достављање захтева и потребне документације из овог јавног позива је 31. октобар 2022.године. Захтев приспео по истеку датума одређеног у овом јавном позиву сматраће се неблаговременим и Комисија ће га вратити подносиоцу неотворен.

Захтев са потребном документацијом се подноси непосредно на писарници Општинске управе општине Мерошина или поштом, у затвореној коверти са назнаком на предњој страни: „Право коришћења пољопривредног земљишта у државној својини без плаћања накнаде за 2023.годину“ за Комисију за израду Годишњег програма заштите, уређења и коришћења пољопривредног земљишта на територији општине Мерошина за 2023. годину, на адресу: Општинске управе општине Мерошина, улица цара Лазара број 17, 18252 Мерошина. На полеђини коверте наводи се назив и адреса подносиоца захтева.

Контакт особа за све информације у вези са овим јавним позивом је Хранислав Стојановић, телефон: 018/4892-023, 4892-034, 4892-035, емаил: hranislav.stojanovic63@gmail.com или лично у просторијама Општинске управе општине Мерошина, улица цара Лазара број 17, канцеларија број 13.

Овај јавни позив оглашава се у „Службеном листу града Ниша“, на званичној интернет страници општине Мерошина [www.merosina.org.rs](http://www.merosina.org.rs) и на огласној табли Општинске управе општине Мерошина.